|  |
| --- |
| **Kvalitetsstandard for midlertidigt botilbud** **efter § 107 i lov om social service**  |
| **Introduktion** | Greve Kommune bevilger midlertidigt botilbud efter § 107 i lov om social service. Kvalitetsstandarden for midlertidigt botilbud beskriver det politisk fastsatte serviceniveau, som udgør rammerne for tildeling af støtte. Kvalitetsstandarden er opbygget i følgende afsnit: * Formål
* Lovgrundlag
* Ansøgning
* Voksenudredningsmetoden
* Målgruppe
* Indhold og omfang
* Opfølgning og ophør
* Sagsbehandlingstid
* Information til borgeren
* Dokumentation til borgeren
* Godkendelse og administration
 |
| **Formål**  | Formålet er at tilbyde ophold i en boform, der er egnet til midlertidigt ophold. |
| **Lovgrundlag**  | Lov om social service § 107Bekendtgørelse 1387 af 12/12/2006 (betaling for ophold i botilbud) |
| **Ansøgning** | Borgere, som ønsker at ansøge om midlertidigt botilbud, skal henvende sig til Rådgiverteamet i Center for Job & Socialservice i Greve Kommune.  |
| **Voksenudredningsmetoden** | Bevilling af midlertidigt botilbud sker på baggrund af en konkret og individuel udredning af borgerens behov og ressourcer. Greve Kommune anvender Voksenudredningsmetoden (VUM 2.0) i forbindelse med vurdering af om borgeren er omfattet af målgruppen og vurdering af egnet botilbud.VUM 2.0 bruges til at skabe en klar og tydelig sammenhæng mellem borgerens ønsker, funktionsevneniveau og behov for støtte. Den indeholder to vurderinger, en temavurdering og en samlet vurdering. Temavurderingen udreder borgerens funktionsevneniveau under det enkelte tema. Den samlede vurdering er et generelt billede af borgerens funktionsevneniveau og støttebehov. **Temavurdering er skaleret med tal fra:** 0 = Ingen nedsat funktionsevne (ingen, fraværende, ubetydeligt)1 = Let nedsat funktionsevne (en smule, lidt)2 = Moderat nedsat funktionsevne (middel, noget)3 = Svært nedsat funktionsevne (omfattende, meget) 4 = Fuldstændig nedsat funktionsevne. (totalt, kan ikke)**Den samlede vurdering - vurdering af støttebehov - er skaleret fra:**Intet støttebehov (intet, fraværende, ubetydeligt)Let støttebehov (en smule, lidt)Moderat støttebehov (middel, noget)Højt støttebehov (omfattende, meget)Fuldstændigt støttebehov (totalt, kan ikke) |
| **Målgruppe**  | Greve Kommune kan tilbyde midlertidigt ophold til borgere, som på grund af betydelig nedsat fysisk eller psykisk funktionsevne eller særlige sociale problemer har behov for det. Greve Kommune skal tilbyde midlertidigt ophold til borgere med betydeligt nedsat fysisk eller psykisk funktionsevne, der har behov for hjælp til almindelige daglige funktioner eller for pleje, eller som i en periode har behov for behandlingsmæssig støtte. Og til borgere med nedsat psykisk funktionsevne eller med særlige sociale problemer der har behov for pleje eller behandling, og som på grund af disse vanskeligheder ikke kan klare sig uden støtte. Det betyder, at målgruppen til midlertidigt botilbud adskiller sig fra målgruppen til længerevarende botilbud, ved at borgerens funktionsnedsættelse er betydelig, men ikke varig. Målgruppen til midlertidigt botilbud omfatter, som udgangspunkt, borgere med et udviklingsperspektiv, hvor der er en forventning om forbedring af funktionsniveau og til borgere, hvor behovet for støtte ikke er endelig afklaret. Målgruppen er borgere med behov for adgang til pædagogisk personale og for fysiske rammer, herunder service- og fællesarealer, som kan bidrage til at skabe tryghed og socialt fællesskab. Det er afgørende for bevilling af botilbud, at behovet ikke kan løses i mindre omfattende tilbud, herunder i egen bolig med socialpædagogisk støtte efter § 85 i lov om social service. **Samlet vurdering af støttebehov** Den primære målgruppe omfatter borgere med moderat støttebehov (middel, noget) ud fra en samlet vurdering. Målgruppen kan også omfatte borgere med højt støttebehov (omfattende, meget). Målgruppen omfatter som udgangspunkt ikke borgere med intet støttebehov (intet, fraværende, ubetydeligt) eller let støttebehov (en smule, lidt). Det skyldes, at disse borgere ikke vurderes at have et så omfattende støttebehov, at de har behov for et midlertidigt botilbud. Målgruppen omfatter som udgangspunkt ikke borgere med fuldstændigt støttebehov (totalt, kan ikke).  |
| **Indhold og omfang** | Indholdet i midlertidigt botilbud tilrettelægges sammen med den enkelte borger i forhold til indsatsmål fra Voksenudredningsmetoden (VUM 2.0), som f.eks.:* Støtte til praktiske opgaver
* Støtte til samfundsdeltagelse
* Støtte til relationer og fællesskaber
* Støtte til sundhed

**Valg af botilbud** Når der er truffet afgørelse om, at borgeren er omfattet af målgruppen, afsøges egnede botilbud i samarbejde med borgeren. Borgerens funktionsevneniveau, behov for støtte og taksten er afgørende for hvilket botilbud, der bevilges. Botilbuddet skal være godkendt af Socialtilsynet og fremgå på Tilbudsportalen. Der er ikke frit valg af botilbud. **Egenbetaling**Greve Kommune fastsætter borgerens betaling for opholdet, herunder:* Betaling for bolig og forbrug (el og varme).
* Kost og andre ydelser, herunder vask, som kan være en integreret del af botilbuddet.

Fastsættelsen af betalingen sker blandt andet på baggrund af en økonomisk vurdering af borgerens indtægter og udgifter. Borgere, som bevarer egen bolig under opholdet, opkræves som udgangspunkt ikke betaling for opholdet. Borgere, der ikke har en indtægt, opkræves ikke betaling. Der vil som udgangspunkt blive opkrævet betaling fra opholdets begyndelse.  |
| **Opfølgning og ophør**  | **Opfølgning** Indsatsen vil løbende blive evalueret og tilpasset efter borgerens behov for at sikre, at støtten fortsat opfylder sit formål. Som udgangspunkt foretager Greve Kommune den første opfølgning senest 6 måneder efter indflytning, derefter vil der være opfølgning én gang om året. Hvis borgerens forsørgelsesgrundlag er førtidspension, så foretages opfølgning så vidt muligt samtidig med opfølgning på borgerens eventuelle aktivitets- og samværstilbud eller beskyttet beskæftigelse. Hvis borgerens forsørgelsesgrundlag ikke er førtidspension, så foretages opfølgning, så vidt muligt i samarbejde med borgerens jobcenter.**Ophør** Opholdet ophører eksempelvis, hvis: * Målet for indsatsen er nået.
* Borgeren kan flytte i egen bolig eventuelt med socialpædagogisk støtte.
* Borgeren har behov for et længerevarende botilbud efter § 108 i lov om social service eller efter § 105 stk. 2 i lov om almene boliger.
* Borgeren ikke længere ønsker at bo i et midlertidigt botilbud.
 |
| **Sagsbehandlingstid**  | Der er en samlet sagsbehandlingstid på op til 18 uger fra ansøgning til afgørelse om midlertidigt botilbud. Under sagsbehandlingstiden træffer Greve Kommune først afgørelse om, hvorvidt borgeren er omfattet af målgruppen, så afsøges egnede botilbud, og derefter træffes der afgørelse om konkret botilbud.**Borgerens samtykke**Greve Kommune skal vurdere, hvorvidt borgeren kan give et informeret samtykke, før der kan træffes afgørelse om målgruppevurdering og botilbud. Hvis borgeren ikke kan give et informeret samtykke, skal der beskikkes en værge, før der kan træffes afgørelse. I så fald kan Greve Kommunes sagsbehandlingstid blive forlænget som følge af sagsbehandlingstid i Familieretshuset og eventuelt domstolene. **Flytning uden samtykke**Når en sag er omfattet af reglerne om flytning uden samtykke efter § 129 i lov som social service, skal den behandles af Familieretshuset og eventuelt Ankestyrelsen. I så fald vil Greve Kommunes sagsbehandlingstid blive forlænget. |
| **Information til borgeren**  | Oversigt over § 107 botilbud: www.tilbudsportalen.dk |
| **Dokumentation til borgeren**  | * Parthøring
* Skriftlig afgørelse om målgruppevurdering og egnet botilbud.
* Afgørelse om egenbetaling.
* Tilbud om en handleplan.
 |
| **Godkendt af** | Byrådet den 11. december 2024 |
| **Administreres af** | Center for Job & Socialservice. |